stanford-oval/wikipedia huggingface dataset:
אליפות ארצות הברית הפתוחה 2021
התחרות > תחרות זוגות גברים

בתחרות השתתפו 64 זוגות. להלן הזוגות שקיבלו דירוג:
מטה פביץ' וניקולה מקטיץ' (קרואטיה קרואטיה), מנצחי תחרות 2020, הודחו בסיבוב הראשון
מרסל גרנולרס (ספרד ספרד) והרציו זבלוס (ארגנטינה ארגנטינה), הודחו ברבע הגמר
פייר-הוגס הרברט וניקולה מאי (צרפת צרפת), הודחו ברבע הגמר
רג'יב ראם (ארצות הברית ארצות הברית) וג'ו סולסברי (בריטניה בריטניה), הזוכים
חואן סבסטיאן קבל ורוברט פרה (קולומביה קולומביה), הודחו בסיבוב הראשון
הוריה טאצ'ו (רומניה רומניה) וקווין קרביץ (גרמניה גרמניה), הודחו ברבע הגמר
ג'יימי מארי (בריטניה בריטניה) וברונו סוארס (ברזיל ברזיל), הפסידו בגמר
פיליפ פולאשק (סלובקיה סלובקיה) וג'ון פארס (אוסטרליה אוסטרליה), הודחו בחצי הגמר
לוקש קובוט (פולין פולין) ומרסלו מלו (ברזיל ברזיל), הודחו בסיבוב הראשון
וסלי קולהוף וז'אן ז'וליין רוג'ר (הולנד הולנד), הודחו בסיבוב השלישי
ריבן קלאסן (דרום אפריקה דרום אפריקה) ובן מקלהאן (יפן יפן) הודחו בסיבוב השני
טים פוץ (גרמניה גרמניה) ומייקל ונוס (אוסטרליה אוסטרליה) פרשו בסיבוב הראשון
רוהן בופנה (הודו הודו) ואיוואן דודיג (קרואטיה קרואטיה), הודחו בסיבוב השלישי
סימון בוללי (איטליה איטליה) ומקסימו גונזלס (ארגנטינה ארגנטינה), הודחו בסיבוב השני
אנדריי גולובב (קזחסטן קזחסטן) ואנדריאס מיס (גרמניה גרמניה), הודחו בסיבוב השלישי
סנדר ג'יל ויורגן וילגן (בלגיה בלגיה), הודחו בסיבוב השני
מנצחי תחרות 2020 מטה פביץ' וניקולה מקטיץ' מקרואטיה הודחו בסיבוב הראון. במשחק הגמר רג'יב ראם מארצות הברית וג'ו סולסברי מבריטניה נפגשו עם  ג'יימי מארי מבריטניה וברונו סוארס מברזיל וניצחו ב-3 מערכות.
התחרות > תחרות זוגות נשים

בתחרות השתתפו 64 זוגות. להלן דירוג הזוגות החזקות:
אליסה מרטנס (בלגיה בלגיה) והסיה סו-וויי (טאיוואן טאיוואן), הודחו ברבע הגמר
קטרינה סיניאקובה וברבורה קרייצ'יקובה (צ'כיה צ'כיה), הודחו בסיבוב הראשון
אנה שיבארה ושוקו אוויאמה (יפן יפן), הודחו בסיבוב השלישי
ניקול מליכר-מרטינז (ארצות הברית ארצות הברית) ודמי שורס (הולנד הולנד), הודחו בסיבוב הראשון
לואיזה סטפני (ברזיל ברזיל) וגבריאלה דברובסקי (קנדה קנדה), הודחו בחצי הגמר
בת'אני מאטק-סנדס (ארצות הברית ארצות הברית) וורוניקה קודרמטובה (רוסיה רוסיה), הודחו בסיבוב השלישי
דזירה קרבצ'יק (ארצות הברית ארצות הברית) ואלקסה גואראצ'י (צ'ילה צ'ילה), הודחו בחצי הגמר
דריה יוראק (קרואטיה קרואטיה) ואנדראה קלפאץ' (סלובניה סלובניה), הודחו בסיבוב השלישי
ילנה אוסטפנקו (לטביה לטביה) וורה זבונרבה (רוסיה רוסיה),  פרשו
קרולינה לודהייד (ארצות הברית ארצות הברית) וסטורם סנדרס (אוסטרליה אוסטרליה), הודחו ברבע הגמר
נדיה קיצ'נוק (אוקראינה אוקראינה) ורדוקה אולרו (רומניה רומניה),  הודחו בסיבוב השלישי
אסיה מוחמד וג'סיקה פגולה (ארצות הברית ארצות הברית),  הודחו בסיבוב הראשון
סמנתה סטוסור  (אוסטרליה אוסטרליה), צ'ז'אן שואי (הרפובליקה העממית של סין הרפובליקה העממית של סין), זכו בתחרות
לוציה הרדצקה ומרי בוז'קובה (צ'כיה צ'כיה)  הודחו ברבע הגמר
הלן פרץ (אוסטרליה אוסטרליה) וקווטה פשקה (צ'כיה צ'כיה),  פרשו בסיבוב השני
אלכסנדרה קרוניץ' ונינה סטויאנוביץ' (סרביה סרביה)  הודחו בסיבוב השני
מנצחות תחרות 2020 ורה זבונרבה מרוסיה ולאורה סיגמונד מגרמניה לא שיחקו כזוג. במשחק הגמר סמנתה סטוסור מאוסטרליה וצ'ז'אן שואי מסין נפגשו עם קוקו גוף וקטי מקנילי מארצות הברית  וניצחו אותם ב-3 מערכות. לסמתה סטוסור זה היה הניצחון השני בתחרות זוגות נשים באליפות ארצות הברית הפתוחה (הניצחון הראשון היה בשנת 2005)
התחרות > תחרות זוגות מעורבים

בתחרות השתתפו 32 זוגות. 16 הזוגות החזקות שזכו בדירוג:
ניקול מליחאר-מרטינז (ארצות הברית ארצות הברית) איוואן דודיג (קרואטיה קרואטיה), הודחו בסיבוב השני
דזירה קרווצ'וק (ארצות הברית ארצות הברית) וג'ו סולסברי (בריטניה בריטניה),  ניצחו בתחרות
אלכסה גוארצ'י (צ'ילה צ'ילה) וניל סקפסקי (בריטניה בריטניה), הודחו ברבע הגמר
לואיזה סטפני ומרסל מלו (ברזיל ברזיל), הודחו בסיבוב הראשון
בת'אני מאטק-סנדס ארצות הברית ארצות הברית) וג'יימי מארי (בריטניה בריטניה), מנצחי תחרות 2019, הודחו בסיבוב הראשון
אנה שיבנאחארה ובן מקלהן (יפן יפן), הודחו בסיבוב השני
צ'אן האו-צ'ינג (טאיוואן טאיוואן) ומייקל ונוס (אוסטרליה אוסטרליה), הודחו בסיבוב הראשון
דמי שורס (הולנד הולנד) ג'יל ויורגן (בלגיה בלגיה), הודחו ברבע הגמר
מנצחי תחרות 2020  בתאני מאטק סאנדס מארצות הברית וג'יימי מארי מבריטניה להודחו בסיבוב הראשון. במשחק הגמר, דזירה קרווצ'וק מארצות הברית וניל סקופסקי מבריטניה נפגשו עם הזוג הלא מדורג ג'וליאנה אולמוס ממקסיקו ומרסלו ארוואלו מאל סלוודור וניצחו ב-2 מערכות.
ישראלים בתחרות

יוני ארליך השתתף בתחרות זוגות גברים לצד לויד האריס מדרום אפריקה. הם ניצחו בסיבוב הראשון. בסיבוב השני הם פגשו זוג שהיה מדורג מס' 8 בתחרות והפסידו ב-2 מערכות.
הערות שוליים

↑  https://www.nytimes.com/2021/08/27/sports/tennis/us-open-vaccination-proof-fans.html
דנייל מדבדב, מנצח התחרות
אמה רדוקנו, מנצחת התחרות
אל-מעתצם

אל-מעתצם באללה (מילולית: המחפש מחסה באל), אבו אסחאק מחמד בן הארון א-רשיד (בערבית: المعتصم بالله, ابو اسحاق محمد بن هارون الرشيد) נולד בשנת 794 והיה הח'ליף העבאסי ששלט בין השנים 833 ו-842. הוא ירש את אחיו למחצה אל-מאמון שמת באופן בלתי צפוי באוגוסט 833. במסורת המוסלמית זכור במיוחד כבעל לב נדיב ורחב, אך ימי שלטונו עמדו גם בסימן אלימות גוברת ומתיחות פנימית וחיצונית בחצר ובכל רחבי הח'ליפות.
ימיו הראשונים

אל-מעתצם נולד להארון א-רשיד משפחה טורקייה. לפי א-טברי, הוא הוביל את העלייה לרגל למכה פעמיים בימי קודמיו, בשנים 815 ו-816. בשנת 817 הוא הוביל מסע מלחמה כנגד הח'וארג'. במהלך אחד מהקרבות, חצץ אחד מהעבדים-חיילים הטורקיים בין כידון ח'ארג'י לח'ליף לעתיד וזעק לו בפרסית: "אשינאס מא-רא!" ("הכר בי"!). בהוקרת תודה, הסב בו ביום את שמו ל"אשינאס" ונתן לו מקום של כבוד בין כוחותיו. בשנת 829/830 הכניע אל-מעתצם את מצרים והוציא להורג כמה ממנהיגי המורדים. בשנה העוקבת שב ממצרים והצטרף למסע המלחמה של אחיו אל-מאמון כנגד הביזנטים. הכוח שברשותו כבש כ-30 מעוזים נוצריים.
עם מות אל-מאמון ב-9 באוגוסט 833, עלה אל-מעתצם לשלטון. מיד עם עלותו לשלטון הוא הורה לפזר את הכוחות הצבאיים שריכז אחיו בתיאנה. הוא שלח גיס בראשות אסחאק בן אבראהים לדכא מרד של תנועת הח'רמיה הדתית בקרבת המדאן. המרד הוכרע ופליטי המורדים נמלטו לאימפריה הביזנטית.
בשנת 834 פרץ בח'וראסאןמרד שיעי בהשראת מוחמד בן אל-קאסם שטען שהוא צאצא של עלי אבן אבי טאלב. הוא הובס, נעצר והובא בפני הח'ליף, אך נמלט ולא שמעו עוד על אודותיו. עוג'ייף בן אנבסה הביס את בני הזות בעיראק ובשנת 835 הם הובלו לבגדאד במצעד ימי מרשים. משם, נשלחו הזות להילחם בספר הביזנטי, ונספו במערכה.
המלחמות בתנועת הח'וראמיה

אחת הבעיות הקשות ביותר עימן נאלץ אל-מעתצם להתמודד הייתה המרידה הדתית בראשותו של באבאכ ח'וראם-דין (אנ') בפרס. המרד פרץ בשנת 816 ובתחילה הצליחו המורדים להביס כוחות עבאסיים שנשלחו כנגדם. לבסוף, הנחה אל-מעתצם את המצביא אל-אפשין חייד'אר בן כאווס להביס את המורדים באופן שיטתי ובסבלנות. באבאכ נלכד והוא הובל לסאמרא באופן רהבתני - ברוכבו על פיל מוזהב - הוא הוצא להורג על ידי המוציא להורג ששירת אותו וראשו נשלח חזרה לח'וראסאן. אחיו שמרד אף הוא הוצא להורג בבגדאד. המרד של תנועת הח'רמיה לא הובס באופן מלא, שרידי התנועה נטמעו בהדרגה בחברה הסובבת בימי הח'ליפים הבאים.
תקרית יא אל-מעתצם

באותה השנה התקיף הקיסר הביזנטי תיאופילוס מספר מבצרים עבאסיים לאורך הגבול בין הממלכות. אל-מעתצם שלח בתגובה את צבאו ברשות אל-אפשין והוא נלחם והביס את תיאופילוס בקרב אנזן ב-21 ביולי 838. אנקרה נפלה לידי הכוחות העבאסיים שמנו 50 אלף לוחמים וצוידו ב-50 אלף גמלים ו-20 אלף פרדות.
במסורת המוסלמית מפורסם אל-מעתצם בשל תקרית שאירעה באותם הימים כאשר כבשו כוחות ביזנטיים את העיר מלטיה שבדרום-מזרח אסיה הקטנה. הביזנטים הרגו אזרחים רבים ולקחו בשבי רבים אחרים. אחת מהנשים הזקנות שנפלו בשבי זעקה "יא מעתצם" בקוראה אליו לעזרה. מסופר שכאשר שמע זאת הניח מיד את הכוס ממנה שתה והורה לאסף צבא גדול שינקום בביזנטים על מעשיהם. הוא כתב לתיאופילוס מכתב בזאת הלשון:
"מן אמיר המאמינים אל-מעתצם באללה, אל כלב הרומאים. שחרר את האישה משביה ואם לא תעשה כן אשלח צבא לקראתך צבא שראשו אצלך וזנבו אצלי".
ואכן שוחררה עד מהרה האישה משביה. לאחר שכבשו את אנקרה, התקדמו הכוחות לעבר עמוריום, עיר הולדתו של תיאופילוס באסיה הקטנה, ולאחר מצור בן 55 ימים כבשו אותה ב-12 או 15 באוגוסט 838 כאשר שבוי סיפר להם שקטע מסוים בחומה היה רק קיר דק של בניין. העיר נבזזה ובתיה הוצתו.
ייסוד מוסד הע'למאן

לאחר שיבת הצבא, התגלתה קנוניה ערבית של קציני צבא שביקשה לערוך הפיכת חצר ולהעלות את אחד הנסיכים בשם עבאס אל-מאמון לכס הח'ליפות. עבאס אל-מאמון הוצא להורג ועמו רבים ממפקדי הצבא הערביים שהיו מעורבים במרד - א-שאה בן סהל, עמר אל-פרע'אנה, עוג'ייף בן אנבסה ואחמד בן ח'ליל. מצב זה מסביר בחלקו את התלות הגוברת של הח'ליפים בקציני הצבא הטורקיים שגויסו לשירותם.
בימי אל-מעתצם נוסד מוסד הע'למאן (غلمان), עבדים זרים שנרכשו בצעירותם וחונכו על ברכי האסלאם כקציני צבא ממלוכיים. הע'למאן הטורקיים היוו את המשמר האישי של הח'ליף והיוו את עוגן שלטונו כנגד קנוניות חצר מצד ערבים ופרסים. תוך דור היו עתידים הע'למאן הללו להתמרד נגד הח'ליפות ולהוציא להורג בשנות ה-60 של המאה לא פחות מארבעה ח'ליפים בזה אחר זה. מעתה והלאה יאבדו הח'ליפים את עצמאותם ושלטונם תמיד יהיה בצילם של כוחות אחרים.
הכנסת הע'למאן לצבא עוררה התנגדות קשה מקרב החיילים הערביים הסדירים. ב-836 פרצו מהומות בבגדאד וכתוצאה מכך הועברה הבירה ועמה המשמר הע'למאני לסאמרא, ושם היא נשארה עד שנת 892, עת הוחזרה לבגדאד בידי אל-מעתמד.
מרד מאזיאר

השושלת הטאהרית שהחלה את דרכה לאחר שמחוז ח'וראסאן הופקד בידי טאהר בן אל-חוסיין שהיה המצביא שהעלה את אל-מאמון לשלטון במקום אחיו אל-אמין, התחזקה. עתה השושלת הטאהרית קיבלה לידיה את מחוזות סמרקאנד, פרע'אנה והראט. בניגוד למרבית מחוזות הח'ליפות שנשלטו ישירות מבגדאד וסאמרא, המחוזות הטאהריים היו פטורים ממרבית המיסים וזכו לאוטונומיה ניכרת. עצמאות הטאהרים הייתה מהגורמים העיקריים שתרמו לירידת כוחה של הח'ליפות העבאסית במזרח. בשנת 839 מרד בטאהרים מאזיאר בן קארִן, המושל של נפת החוף הדרומי של הים הכספי. עוד קודם לכן העדיף מאזיאד להעלות את מיסיו ישירות לאל-מעתצם. אל-אפשין קשר קשר עם מאזיאר בשל רצונו להפוך למושל ח'וראסאן בעצמו. מאזיאר שבה את אנשי סאריה, הרס את חומות אמול וביצר את תאמיס ובכך עורר חשש בג'ורג'אן, הבירה הטאהרית.
אל-מעתצם והטאהרים שלחו כוחות לדכא את המרידה. חיאן בן ג'בלה, המפקד הטאהרי, שכנע את בנו של מאזיאר לבגוד בו. הבן של מאזיאר שלח לחיאן את האח של מאזיאר ומפקדים טאהרים ששבה אביו. אנשי סאריה התקוממו נגד מאזיאר, הצטרפו לכוחותיו של חיאן והחלו מתקדמים עמוק יותר לתוך הרי ונדה-הורמוז (שמדרום לים הכספי), נחלתו של מאזיאר ושם את ידו על חלק מעושרו. הבן של מאזיאר בגד באביו, לכדו ושלח אותו יחד עם ההתכתבות המרשיעה של אל-אפשין לחצר הח'ליפות. מפקד אחר של מאזיאר, אל-קורי, הובס והוצא להורג.
בימים ההם ערך אל-אפשין חתונה מפוארת בנוכחות אל-מעתצם ובמימונו. קרוב משפחתו מינקאיור התמרד באזרבייג'ן אך הובס. חשדות החלו מתעוררים ביחס לנאמנותו של אל-אפשין. כאשר נכנס מאזיאר רכוב אל פרדה לסאמרא אל-אפשין נעצר ונחקר באינטנסיביות. מאזיאר העיד כנגדו, והוא הואשם בסעיפים רבים ובהם הסטת משאבים ממסע המלחמה נגד באבאכ ח'וראם-דין (שהוזכר למעלה) אל נחלתו שלו באוּסְרוּשַנַה. עוד הואשם בהחזרת ספרי כפירה, ובכך שפנו אליו בפרסית בהתכתבויות עמו בתואר "אדון האדונים". אל-אפשין התקשה להסביר את כל אלה. אל-מעתצם אסר אותו בכלא שנבנה במיוחד לשם מטרה זו ושם הוא הוצא להורג במאי או יוני 841.
שלהי ימי כהונתו ואחרית ימיו

בשלהי ימי כהונתו של אל-מעתצם פרץ מרד בארץ ישראל. אל-מעתצם שלח כוח ברשות רג'א בן איוב אל-הידרי להחזיר את הסדר על כנו. אל-הידרי הביס את המורדים ושבה את מנהיגם אבו חארב אל-מקארבי.
אל-כינדי, המתמטיקאי הדגול, שירת את אל-מעתצם וחינך את בנו. אל-כינדי הועסק בבית החוכמה שם לימד מתמטיקה וגאומטריה תחת חסות הח'ליף.
מבחינה תאולוגית-אידאולוגית המשיך אל-מעתצם בדרכו של אחיו אל-מאמון ותמך באסכולה המועתזלית ויישם את לקחיו משדה הקרב בעינוי אחמד אבן חנבל, המלומד והתאולוג השמרני מייסד האסכולה החנבלית.
אל-מעתצם נפל למשכב ב-21 באוקטובר 841 ונפטר ב-5 בינואר 842.
לפי א-טברי היה אל-מעתצם בעל אופי מתון והיה חביב, אדיב ונדיב. ירש אותו בנו אל-ואת'ק הראשון.
הדבר הטוב הבא

| --- | --- |

 בימוי:  ג'ון שלזינגר
 הופק בידי:  טום רוזנברג לסלי דיקסון לינה רדמין גארי לוצ'סי
 תסריט:  טום רופלבסקי
 עריכה:  פיטר הונס
 שחקנים ראשיים:  רופרט אוורט מדונה בנג'מין בראט מייקל ורטן ג'וזף זומר לין רדגרייב
 מוזיקה:  גבריאל יארד
 צילום:  אליוט דייוויס
 מדינה:  ארצות הברית ארצות הברית
 חברת הפקה:  לייקשור אנטרטיינמנט
 חברה מפיצה:  סרטי פרמאונט (אמריקה הצפונית) בואנה ויסטה אינטרנשיונל (בין-לאומי)
 שיטת הפצה:  וידאו על פי דרישה
 הקרנת בכורה:  3 במרץ 2000
 משך הקרנה:  108 דקות
 שפת הסרט:  אנגלית
 סוגה:  דרמה קומית
 מקום התרחשות:  קליפורניה 
 תקציב:  25 מיליון דולרים
 הכנסות:  24.3 מיליון דולרים
 הכנסות באתר מוג'ו:   nextbestthing
 דף הסרט ב־IMDb
 
"הדבר הטוב הבא" (באנגלית: The Next Best Thing) הוא סרט מסוגת דרמה קומית/דרמה רומנטית משנת 2000 אשר בוים בידי ג'ון שלזינגר (סרטו העלילתי האחרון לפני מותו ב-2003), בכיכובה של הזמרת-יוצרת האמריקאית מדונה. הסרט מגולל סיפור אודות שני חברים טובים להם יש ילד משותף ועוסק במאבק משמורת שנוי במחלוקת שקורה שנים אחרי המאורע.
במסגרת הסרט, הוקלט פסקול שכלל את הלהיט הבין-לאומי "American Pie" מאת מדונה, כמו גם שירה "Time Stood Still".
עלילה

שני החברים הטובים ביותר – אבי (מדונה), אישה הטרוסקסואלית, ורוברט (רופרט אוורט), גבר הומוסקסואל – מחליטים להביא ילד משותף. חמש שנים לאחר מכן, אבי מתאהבת בגבר הטרוסקסואלי ורוצה להתרחק ולחיות איתו ועם בנו של רוברט, סאם, ומתחולל מאבק משמורת שנוי במחלוקת.
הפקה

הסרט התחיל כתסריט מקורי בשם "המסך האדום" (The Red Curtain) מאת טום רופלבסקי (אנ'), אותו התכוון לביים בעצמו, עם אשתו לסלי דיקסון שתכננה להפיק אותו. הוא הוכרז על פרי עטו ב-1995 ביחד ריצ'רד דרייפוס עם שתוכנן לגלם את דמותו של רוברט; בהמשך לכך נפלה ההצעה, והלן האנט הייתה צריכה לגלם את דמותה של אבי. לבסוף, היא הוחלפה בידי מדונה ואז רופרט אוורט חתם על התפקיד של רוברט. הצילומים התרחשו בין 23 באפריל ל-30 ביוני 1999. מאוחר יותר נטען שהתסריט שוכתב בהרחבה על ידי ראיין מרפי ורופרט אוורט.
קבלה > ביקורת

הסרט קיבל דירוג של 19% ב-Rotten Tomatoes, על סמך 94 ביקורות בסך הכול, עם דירוג ממוצע של 3.8/10. הקונצנזוס הביקורתי של האתר קובע: "אלמנטים בסיפור מתנגשים והמשחק לא מתרומם". ב-Metacritic, לסרט יש דירוג של 25 מתוך 100 על סמך 31 ביקורות בסך הכול, מה שמצביע על "ביקורות לא חיוביות בדרך כלל".
רוג'ר איברט העניק לסרט כוכב אחד מתוך ארבעה, וקבע: "הסרט הוא לקט של בעיות הומוסקסואליות, הרתום לעלילה מתישה".
קבלה > הצלחה מסחרית

הסרט דורג במקום השני ברווחים הקופותיים באמריקה הצפונית בשבוע הראשון ליציאתו, והצליח להכניס כ-5,870,387 דולרים בארצות הברית, כשהוא ניצב מאחורי "ללכת על הכל" מאת ג'ונתן לין. הסרט הכניס כ-14,990,582 דולרים בארצות הברית ו-24,362,772 דולרים ברחבי העולם בתקציב של 25 מיליון דולרים.
קבלה > שבחים

הסרט הועמד כ"סרט מצטיין" במהלך טקס פרסי התקשורת של הליגה ההומו-לסבית נגד השמצה לשנת 2001.
מדונה זכתה בפרס פטל הזהב בקטגוריית "השחקנית הגרועה ביותר", והסרט הועמד בקטגוריות נוספות:
"הבמאי הגרוע ביותר" – ג'ון שלזינגר
"הסרט הגרוע ביותר"
"התסריט הגרוע ביותר" – תומאס רופלבסקי
"הזוג הגרוע ביותר על המסך" – מדונה ורופרט אוורט או בנג'מין בראט
הערות שוליים

↑  The Next Best Thing, Box Office Mojo
1 2 3  The Next Best Thing (2000) - IMDb (באנגלית אמריקאית), נבדק ב-2023-05-01
↑  Madonna – American Pie, נבדק ב-2023-05-01
↑  Madonna – Time Stood Still, נבדק ב-2023-05-01
↑  Nat Segaloff, Final Cuts: The Last Films of 50 Great Directors, Bear Manor Media 2013 p 258-260
↑  The Next Best Thing - Rotten Tomatoes, www.rottentomatoes.com (באנגלית)
↑  The Next Best Thing, נבדק ב-2023-05-01
↑  Roger Ebert, The Next Best Thing movie review (2000) | Roger Ebert, https://www.rogerebert.com/ (באנגלית)
↑  The Next Best Thing, Box Office Mojo
| --- | --- |
בקרת זהויות :  GND: 4609405-2  LCCN: no00014891  VIAF: 316752123   WorldCat (עם VIAF): 316752123
נוע"ם

| --- | --- |

 תאריך ייסוד:  1977
 ארגון גג:  התנועה המסורתית בישראל (יהדות קונסרבטיבית)
 מספר סניפים:  17
 מספר  חניכים (על פי התנועה):  1,500
 מיקום המטה:  ירושלים
 תלבושת
 חולצת נוע"ם (ירוקה)
 
 www.noamist.org
נוע"ם (ראשי תיבות של נוער מסורתי) היא תנועת הנוער של התנועה המסורתית בישראל (קונסרבטיבית). התנועה הוקמה בשנת 1977 וכיום יש לה 17 מוקדים ברחבי הארץ, ומעניקה פעילות חינוכית בלתי פורמלית לילדים ונוער בגילאי כיתות ג'–יב'.
נוע"ם רואה עצמה כתנועה ציונית א-מפלגתית עולמית השואפת להנחיל ערכים יהודיים מסורתיים יחד עם ערכים מודרניים לחברה באופן פלורליסטי, לפי העיקרון המנחה של "יהדות פתוחה, כהלכה" עם "דרך ארץ" ופעילות לקידום חברה שוויונית צודקת ודמוקרטית. צבעי התנועה הם ירוק וכתום.
הפעילויות בנושאים שונים וישנו דגש רב על חיבור למקורות, תיקון עולם ומעורבות חברתית. בנוסף מתקיים קורס הדרכה לתלמידי כיתות ט'. בנוע"ם קיים גם מערך תיכוניסטים, לתלמידי תיכון. בנוסף לפעילות השבועית הסדירה בשלושת אגפים אלו, ישנם גם "מפעלים ארציים" המאגדים חניכים מכל הארץ, סביב מועדי ישראל ושבתות. בראש תנועת הנוער עומדת מועצת נוע"ם המורכבת מתלמידי כיתות י'–י"ב המרכיבים 7 ועדות שחולשות על כל תחומי פעילות התנועה.
לנוע"ם ישנן תנועות אחיות בבריטניה, גרמניה, ברזיל, ארגנטינה, קניה, ספרד, אוגנדה, צ'ילה, אוסטרליה, שוודיה, מקסיקו, צרפת ובאוקראינה שנקראות גם הן נוע"ם. בארצות הברית ובקנדה קיימת תנועת "USY" (United Synagogue Youth) שהיא גם חלק מתנועת היהדות הקונסרבטיבית.
ערכי היסוד

התנועה מגדירה שישה ערכי יסוד לפעילותה:
קהילה פלורליסטית
דמוקרטיה, שלום ושוויון
יהדות מסורתית (קונסרבטיבית) יוצרת
מעורבות חברתית ותיקון עולם
אחריות, עצמאות וקבלת החלטות
ציונות ואהבת הארץ
אג'נדות התנועה

לנוע"ם ישנן חמש אג'נדות הממקדות את המעורבות החברתית של התנועה. הארגון תומך בהן ומנסה לקדם אותן בסדר היום כחלק מערך התעל"ה של התנועה. כל שלוש שנים אנשי השכבה הבוגרת (שכבות התיכון והש"ש) של התנועה בוחרים מחדש באופן ארצי את האג'נדות של נוע"ם, בכינוס ארצי בחג החנוכה המכונה "ועידה".
האג'נדות הנוכחיות של נוע"ם, שנבחרו בדצמבר 2022, הן:
שמירה על איכות הסביבה
תמיכה בקהילת הלהט"ב
העלאת מודעות לכאב נפשי ופגיעה עצמית בקרב בני נוער
קידום שוויון מגדרי
מאבק באלימות מינית
מטרות מוצהרות > רוח הפעילות

יצירת תהליך חינוכי רציף לפעילי נוע"ם מילדות לבגרות ברוח חזון וערכי התנועה.
סיפוק לימוד וחוויה יהודית-מסורתית לפעילי נוע"ם.
יצירת אווירה קהילתית המעניקה יחס אישי ואהבת החניכים והצוות.
שילוב כל גוני האוכלוסייה בנוע"ם והגדלת מספר הפעילים.
מטרות מוצהרות > מנהיגות ומעורבות

העצמת התיכוניסטים במתן הזדמנויות להובלת התנועה.
יצירת מחויבות להירתמות ועשייה של בני הנוער והצוות בתנועה ובחברה הישראלית וקיום ערך התעל"ה.
מטרות מוצהרות > צוות

בניית צוות הפועל במשותף.
פיתוח הצוות כדמויות חינוכיות משמעותיות שיהוו כתובת לצרכים שונים של הפעילים.
מטרות מוצהרות > התנועה המסורתית

חיזוק הקשר ההדדי בין נוע"ם לתנועה המסורתית וקהילותיה.
השתלבות בתהליך גיבוש זהותה היהודית של המדינה.
חדירה למודעות והכרה על ידי החברה הישראלית.
מטרות מוצהרות > תרבות ארגונית

יצירת תרבות ארגונית לומדת ויעילה.
מתן מענה ושירות מקצועי ואיכותי לפעילי התנועה והוריהם, קהילות התנועה וכל דורש.
סניפים

לנוע"ם ישנם 17 סניפים ברחבי הארץ המחולקים לפי חטיבות אזוריות. חטיבת שהם: מודיעין, מזכרת בתיה, קטורה וירושלים – רמות ציון, ותלפיות מזרח. חטיבת ברקת: רעננה, תל אביב, הוד השרון, קריית גת, עומר ובאר שבע. חטיבת ספיר: חיפה, זכרון יעקב, כרמיאל, חנתון וכפר ורדים. הסניף הראשון של התנועה הוקם ב-1978, רמות ציון.
מועצת נוע"ם

בנוע"ם ישנה מועצה שנקראת "מועצת נוע"ם" – גוף שנבחר בבחירות דמוקרטיות על ידי שכבת התיכוניסטים ומורכב מהם. המועצה היא הגוף המוביל והמנהיג של התנועה, אחראי על הוצאה לפועל של פרויקטים בתחומים שונים, בנוסף לכך שהיא מהווה גוף מקשר בין התיכוניסטים להנהלה ולצוות התנועה. המועצה מורכבת מ-7 ועדות החולשות על כלל מרכיבי ומאפייני התנועה. ועדת חיברות ובוגרים: אחראית על הגיבוש והוויי של שכבת התיכון, ועל הקשר עם בוגרי התנועה. ועדת תקשורת: אחראית על כל הקשור בתקשורת (מדיה, עיתונות, פרסום והפצה, גיוסים, קשרי חוץ). ועדת מסורת: אחראית על המסורת התנועתית והדתית. ועדת תעל"ה: אחראית על המעורבות החברתית בתנועה. ועדות החטיבות :(שהם, ספיר וברקת) אחראים על תהליכים ואירועים בחטיבות האזוריות.
הגשמה וגרעיני נח"ל

לנוע"ם ישנם חמישה מוקדי שנת שירות ברחבי הארץ: ירושלים, כרמיאל, תל אביב, באר שבע וקיבוץ קטורה. לכל קומונה ישנה עשיה חברתית שונה, קומונת ירושלים עוסקת בעשיה חינוכית בתחום אקטיביסטי-רב תרבותי. קומונת כרמיאל מקדמת ילדים בפריפריה. קומונת תל אביב מקדמת ילדים ונוער בסיכון. קומונת קטורה עוסקת בחיי קיבוץ ונוער בסיכון, וקומונת באר שבע עובדת עם נוער בסיכון. כהמשך למוקדי שנת השירות שלה ישנו גרעין הנח"ל. "פרק ההקמה" של גרעין הנח"ל מתקיים בחנתון. בנוסף לנוע"ם יש מוקד "פרק משימה" בקריית מלאכי.
לנוע"ם ישנה רשימה ארוכה של גרעיני נח"ל ותנועת בוגרים של צעירי התנועה המסורתית בשם מרום.
מכינת נוע"ם

מכינת נוע"ם קול עמי היא מכינה חצי-שנתית ייחודית המשלבת צעירים ישראליים מכל הארץ עם צעירי יהדות התפוצות. המכינה, הממוקמת בקיבוץ קריית ענבים שבהרי ירושלים, מעודדת פיתוח של זהות אישית יהודית ועולמית, ומאפשרת למשתתפים בה לעבור תהליך של למידה מעמיקה בכיתה ומחוץ לה. יחד, כקהילה, אנו מייצרים מפגשים עם כל פניה של עם ישראל ומדינת ישראל, רוכשים כישורי מנהיגות ומאתגרים את מחשבותינו ואת של חברינו.
צהרוני נוע"ם

רשת הצהרונים הוקמה במטרה להפגיש בין ילדים/ות מבתים שונים ומגוונים על הרצף היהודי-ישראלי (חילונים, מסורתיים ודתיים) במטרה לבסס את זהותם ולייצר לבסוף חברה מכילה, שוויונית ודמוקרטית בהתאם לערכי ארגון נוע"ם. אנו מאמינים בחברה סובלנית שחיה יחדיו תוך יצירת חיים משותפים, ועל כן יש ליצור היכרות, וללמד פתיחות מחשבתית וקבלת השונה כבר מגילאים צעירים. אגף צהרונים משלבים מונה לנכון צהרון אחד ומסגרות חינוך בלתי-פורמליות מגוונות.
יישובים

בקיבוץ קטורה בעבר נוע"ם קיימה את גרעין הנח"ל. הקיבוץ אינו משויך לתנועה המסורתית.
קיבוץ חנתון הקיבוץ של התנועה המסורתית ונוע"ם משתמשת בו לחלק מהמפעלים הארציים, בנוסף כיום מקיימת נוע"ם את "פרק ההקמה" של גרעין הנח"ל שלה בקיבוץ.
סמלי התנועה > חולצת התנועה

חולצת התנועה היא חולצה ירוקה עם שרוך לבן וסמל התנועה על כיס השמאלי.
הערות שוליים

↑  חזון נוע"ם לפי דבר משרדי נוע"ם
| תנועות נוער וארגוני נוער בישראל |
| --- | --- | --- |
| אינם מזוהים פוליטית | אור לחינוך • אות הנוער • אחריי! • איגי • ארגון הצופים הערביים • האיחוד החקלאי • המכבי הצעיר • הנוער הדרוזי • הצופים הדרוזים • הצופים העבריים • הצופים הערבים האורתודוקסים • הצופים הערבים הקתוליים • התאחדות הצופים והצופות בישראל • התנועה החדשה • כנפיים של קרמבו • LEAD • נוער חובב תנ"ך • צופי בתי הספר הערביים והדרוזים • שומרי המפרץ |  |
| מזוהים עם השמאל הפוליטי | אג'יאל • בני המושבים • ברית הנוער הקומוניסטי הישראלי • המחנות העולים • הנוער העובד והלומד • הנוער הערבי החלוצי • השומר הצעיר • נוער הדמוקרטים • סדאקה רעות |  |
| מזוהים עם המרכז הפוליטי | נוער יש עתיד • נוער המחנה הממלכתי |  |
| מזוהים עם הימין הפוליטי | ההנהגה הצעירה באיחוד הלאומי‏ • הנוער הלאומי בית"ר • הנוער הציוני • נוער הליכוד |  |
| תנועות נוער דתיות | אריאל • בני עקיבא • הנוער הדתי העובד והלומד • נוע"ם • נוער תל"ם • עדת הצופים • עוז • עזרא |  |
| תנועות נוער חרדיות | אור ישראלי • בנות בתיה • היכלי ענ"ג • פרחי הדגל • נוער חב"ד • צבאות השם |  |
| ארגוני נוער השייכים לגופים ממסדיים | גדנ"ע • גדנ"ע אוויר • חוגי סיירות • מועצת התלמידים והנוער הארצית • מועצת תנועות הנוער בישראל • נוער מד"א • צופי אש |  |
| תנועות נוער שנסגרו | בית"ר • הצבעים שלנו • התנועה המאוחדת • טלנוער • נוער התחיה • נוער לנוער • עליית הנוער • צמרת• נוער העבודה • נוער מרצ |  |
| מושגי יסוד בהדרכה | חניך • מדריך נוער • בוגר • רכז • קבוצה • פעולה • מערך פעולות • גיבוש • הנהגת נוער • מתודיקה בהדרכה • מקורות ההשפעה של המדריך  • קורס הדרכה |  |
ז'ילבר פרו

ז'ילבר פרו (בצרפתית: Gilbert Perreault; נולד ב-13 בנובמבר 1950) הוא שחקן הוקי קרח קנדי בעמדת חלוץ מרכזי לשעבר ששיחק במשך 17 עונות בליגת ההוקי הלאומית עבור באפלו סייברס. הוא נבחר ראשון בדראפט הראשון של הסייברס בעונת הפתיחה שלהם ב-NHL. הוא ידוע בתור החלוץ המרכזי מתוך שלישייה מוצלחת של חלוצי סייברס הידועה בשם הקשר הצרפתי. השלישייה עזרה לסייברס להופיע בגמר גביע סטנלי ב-1975.
הוא התקבל להיכל התהילה של ההוקי בשנת 1990. בתור שחקן הידוע ביכולת שליטתו במקל באזורים סגורים, הוא נחשב לאחד החלוצים המרכזיים המיומנים ביותר בכל הזמנים. בשנת 2017 נבחר פרו לאחד מ-100 שחקני ה-NHL הגדולים בהיסטוריה.
בצעירותו, פרו היה שחקן הוקי מצטיין שהמשיך ונבחר לתשעה משחקי אולסטאר בליגת ההוקי הלאומית ולשתי קבוצות אולסטאר של ה-NHL לאחר העונה, תוך כדי זכייה בגביע קאלדר ובגביע ליידי בינג, ונבחר להיכל התהילה של ההוקי. הוא שיחק את כל 17 שנות הקריירה שלו עם באפלו סייברס ונותר כיום מוביל הקבוצה בכל הזמנים במשחקי עונה רגילה בקריירה, שערים, אסיסטים, נקודות, שערים מנצחים וחבטות לשער. כן שימש כקפטן הקבוצה מ-1981 ועד פרישתו בנובמבר 1986. הוא הוביל את קבוצתו לפלייאוף במשך 11 עונות רצופות כאשר העונה האחרונה לרצף הייתה בשנת 1985.
במהלך 17 העונות שלו הוא צבר 512 שערים ו-814 אסיסטים ב-1,191 משחקים. בין שיאי הקריירה שלו היה השער המנצח שלו במשחק בהארכה של משחק האולסטאר בליגת ההוקי הלאומית ב-1978 ששוחק בבאפלו ממוריאל אודיטוריום. פרו צבר שבע נקודות במשחק בודד, שנותר שיא לסייברס. הוא אף כבש את שער הכוח הראשון ואת השלושער הראשון בתולדות הקבוצה. הוא שחקן סייברס היחיד שלבש את מספר 11, כאשר המספר הופרש לכבודו.
שנותיו הראשונות

פרו החל לשחק הוקי מאורגן בערך בגיל שש. הוא העדיף הוקי רחוב על פני משחק על הקרח ולא החליק עד גיל שמונה. הוא החל לשחק הוקי קרח בגיל תשע. הוא שיחק בטורנירי הוקי הבינלאומיים של קוויבק לקטינים ב-1961, 1962 ו-1963 עם ויקטוריאוויל. הוא עזב את ביתו בגיל 16 כדי להצטרף לקבוצת ההוקי הצעירה הראשונה שלו. את השנה הראשונה שלו בהוקי לצעירים בילה עם ת'טפורד מיינס בליגת הצעירים הראשונה של קוויבק. מבין חבריו לקבוצה שיחק מרק טרדיף. הקבוצה זכתה באליפות הליגה.